section_heading: Znanstveni rad
paragraph_text: Njezin teoretski rad o katalizi bio je "veliki korak u povijesti kemije", prethodeći i Jönsu Jakobu Berzeliusu i Eduardu Buchneru. Predložila je i pokazala eksperimentom da se mnoge reakcije oksidacije događaju samo u prisutnosti vode, da izravno uključuju vodu te da se voda regenerira i može se detektirati na kraju reakcije. Dalje, predložila je "prepoznatljivo moderne mehanizme" za te reakcije, a možda je bila prvi znanstvenik koji je to učinio. Uloga kisika, kako je ona opisuje, značajno se razlikuje od ostalih teorija tog vremena. Na temelju svojih eksperimenata, nije se složila s nekim zaključcima Antoinea Lavoisiera, kao ni s flogistonskim teoteričarima koje je kritizirala. Njezino istraživanje moglo bi se smatrati pretečom djela Jönsa Jakoba Berzeliusa, međutim Fulhame se posebno usredotočila na vodu, a ne na teške metale.